Cuneiform Tablet Kt 94/k 1522 (AKT 6b 444)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ku-zi-a DU₁₀-ṣí-lá-a-šur ù šé-ep-IŠTAR qí-bi-ma um-ma en-um-a-šur-ma a-na šé-ep-IŠTAR qí-bi-ma a-ma-kam-ma ú-na-ḫi-id-kà um-ma a-na-ku-ma a-na ba-áb-tí-a i-ḫi-id-ma a-dí-i a-lá-kà-ni ba-áb-tí za-ki-ma URUDU pá-ni-a-ma ma-lá ta-ma-ḫu-ru a-na qá-té-e am-tí-a dí-in-ma i-na É-be-tí-a li-ni-dí ù me-eḫ-ra-am ša ba-a-ba-tí-a a-na <big_gap> ù šé-ep-IŠTAR e-zi-ib 1 GÚ 4.5 ma-na URUDU <big_gap> 26 ma-na URUDU ma-sí-am ší-im ku-ta-nim a-ḫa-ma 6 ma-na 10 GÍN URUDU ma-sí-um pá-ni-um mì-ma a-nim i li-bi-i ma-ru-ša-lá 27 ma-na URUDU ma-sí-um 9 ma-na URUDU lá-mu-num mì-ma a-nim i li-bi₄ en-um-a-šur DUMU a-šur-be-el-a-wa-tim 8.66666 ma-na 5 GÍN URUDU lá-mu-num i li-bi₄ ṣí-li-a 30 ma-na URUDU ma-sí-um iš-tí šu-a-šur DUMU ší-ip-ri-im ŠÀ IM <gap> <gap>-na i-dí-in-ma i ma-nu-ma i-ba-ší ší-tí URUDU ša-áš-qí-lá-šu a-ḫu-ú-a a-tù-nu me-eḫ-ri am-ra-ma a ma-lá me-eḫ-ri-a ba-a-ba-tí-a za-ki-a ba-a-ba-tí-a šé-ep-IŠTAR i-de₈-e ma-lá URUDU iš-tí be-li-a ta-am-ḫu-ra-ni ù ma-lá i ba-áb-tí-a tù-šé-ṣí-a-ni iš-tí ib-ni-{d}IM tí-ir-ta-ku-nu li-li-kam a ší-tí URUDU ša a-ḫu-ru šé-ep-IŠTAR na-ḫi-da-ma ba-áb-tám lá a-kà-ša-dam šu-ma a-bu-ša-lim iš-tù ša-lá-tù-ar ú-ṣa-am <big_gap>-i-a-ni